stanford-oval/wikipedia huggingface dataset:
Joseph Antic

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Hopeaa | Rooma 1960 |  |  |
Joseph Anthony Antic (13. maaliskuuta 1931 Secunderabad, Brittiläinen Intia, Brittiläinen imperiumi – 12. heinäkuuta 2016 Mumbai) oli intialainen maahockeypelaaja ja olympiamitalisti.
Antic kuului Intian olympiahopeaa Roomassa 1960 saavuttaneeseen joukkueeseen.
Antic kuoli 85-vuotiaana Mumbaissa 12. heinäkuuta 2016 jouduttuaan sairaalaan muutamaa päivää aikaisemmin.
Marquess

Marquess vuonna 2008.
Marquess on saksalainen popyhtye, joka perustettiin vuonna 2006 Hannoverissa. Yhtye laulaa kappaleensa pääasiassa espanjaksi. Yhtyeen jäsenet ovat Sascha Pierro (laulaja), Christian Fleps (koskettimet), Dominik Decker (kitara) ja Marco Heggen (koskettimet, basso).
Suomessa Marquessin single ”Vayamos Companeros” nousi parhaimmillaan singlelistan neljännelle sijalle vuonna 2007.
6. maaliskuuta 2008 yhtye osallistui Saksan Euroviisukarsintoihin kappaleella "La Histeria".
Diskografia > Albumit

Marquess (2006)
Frenetica (2007)
¡YA! (2008)
Compañía del sol (2009)
¡bienvenido! (2012)
Diskografia > Singlet

"El Temperamento" (2006)
"Sorry & Goodbye" (promo single 2007)
"Vayamos Compañeros" (2007)
"You And Not Tokio" (2007)
"La Histeria" (2008)
"La Vida Es Limonada" (2008)
"Lucia" (2009)
"Arriba" (2009)
"Latino América" (2010)
"Chapoteo" (2011)
"¡bienvenido!" (2012)
Aiheesta muualla

Wikimedia Commonsissa on kuvia tai muita tiedostoja aiheesta .
Marquessin kotisivut
Marquess MySpacessa
John Hsane Hgyi

John Hsane Hgyi (15. joulukuuta 1953 – 22. heinäkuuta 2021 Pathein) oli myanmarilainen roomalaiskatolinen piispa. Hänet vihittiin papiksi 7. maaliskuuta 1982 ja nimitettiin Patheinin hiippakunnan vihkipiispaksi sekä Puppin titulaaripiispaksi 25. tammikuuta 2003. Piispaksi vihkiminen seurasi 22. maaliskuuta. Pääkonsekraattorina toimi Adriano Bernardini, jota avustivat Charles Maung Bo ja Paul Zingtung Grawng.
Hsane Hgyi sai 24. toukokuuta 2003 nimityksen Patheinin piispaksi, ja hänet asetettiin virkaansa 24. elokuuta.
Jonna Heimonen

| Jonna Heimonen> Henkilötiedot |
| --- | --- |
Syntynyt: 22. helmikuuta 1990 (ikä 34)
Uran tiedot
Seura:  Kouvolan Hiihtoseura
Laji:  maastohiihto
 Tietolaatikko päivitetty 18. tammikuuta 2016 
Jonna Heimonen (s. 22. helmikuuta 1990) on suomalainen uransa lopettanut maastohiihtäjä. Hän edusti Kouvolan Hiihtoseuraa.
Heimonen on ollut Skandinavia Cupissa parhaimmillaan 55:s perinteisen hiihtotavan sprintissä Keuruulla 3. tammikuuta 2009.
SM-kilpailuissa Heimosen paras henkilökohtainen sijoitus on 34:s perinteisen hiihtotavan sprintissä Jämillä 2015. Hän oli saavuttamassa SM-pronssia Kouvolan Hiihtoseuran joukkueessa Rukalla 2015 yhdessä Mona-Liisa Malvalehdon ja Heli Heiskasen kanssa. Kyseessä oli seuran ensimmäinen naisten SM-viestimitali.
John Hughes

John Hughes voi tarkoittaa ainakin seuraavia henkilöitä:
John Hughes (1814–1889), walesilainen liikemies ja ukrainalaisen Donetskin kaupungin perustaja
John Hughes (1882–1954), yhdysvaltalainen elokuvalavastaja
John Hughes (1903–1977), brittiläinen arkkitehti ja olympiavoittaja
John Hughes (1950–2009), yhdysvaltalainen elokuvaohjaaja
John Hughes (s. 1950), irlantilainen muusikko ja The Corrs -yhtyeen manageri
John Hughes (s. 1988), kanadalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Hughes”, voi hakea sivunnimihaulla, laajalla sivunnimihaulla tai tekstihaulla.
Massateollisuus

Massateollisuus on osa kemiallista metsäteollisuutta, jonka tehtävänä on tuottaa kartonki- ja paperiteollisuuden omassa valmistuksessaan käyttämiä puolivalmisteita, kuten hierrettä, hioketta, puolikemiallista puumassaa, selluloosaa ja kierrätyskuitua.
Yleensä massateollisuuden omistavat paperi- ja kartonkitehtaat, mutta markkinaselluloosaa varten on olemassa puolivalmisteisiin erikoistuneita yhtiöitä. Suomessa tällainen suuri yhtiö on UPM-Kymmenen ja Metsäliiton Metsä-Botnia.
Organisaatiot

Teollisuutta suomessa edustaa Metsäteollisuus ry (Arkistoitu – Internet Archive)
Aiheesta lisää

Paperi- ja selluteollisuus metsäteollisuuden tietopalvelussa (Arkistoitu – Internet Archive)
Metsäteollisuus ry http://www.metsateollisuus.fi
Massateollisuus tilastoina Metsäteollisuuden tilastopalvelu Tilda [vanhentunut linkki]
Metsäteollisuus
| --- | --- |
Mekaaninen metsäteollisuus::  sahateollisuus | kuitulevyteollisuus | lastulevyteollisuus | vaneriteollisuus | huonekaluteollisuus | insinööripuutuoteteollisuus | puusepänteollisuus | puutaloteollisuus |  rakennuspuutuoteteollisuus
Kemiallinen metsäteollisuus::  massateollisuus | paperiteollisuus | kartonkiteollisuus
John Hughes Bennett

John Hughes Bennett
John Hughes Bennett (31. elokuuta 1812 – 25. syyskuuta 1875) oli englantilainen lääkäri. Hänen tutkimustaan Case of Hypertrophy of the Spleen and Liver in which Death Took Place from Suppuration of the Blood (1845) pidetään nykyisin ensimmäisenä tunnettuna kuvauksena leukemiasta. Hänestä tehtiin vuonna 1873 Ranskan lääketieteellisen akatemian jäsen, mutta hänen kuntonsa heikkeni nopeasti litotomian jälkeen, ja hän menehtyi 63-vuotiaana Norwichissä.
Mario Pašalić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mario Pašalić
Syntymäaika: 9. helmikuuta 1995
Syntymäpaikka: Mainz, Saksa
Pelipaikka: keskikenttäpelaaja
Pituus: 188 cm
Paino: 78 kg 
Seura
Seura:  Atalanta
Junioriseurat
2003–2005:  GOŠK (KG)
2006–2013:  Hajduk Split
Seurat
| Vuodet | Seura | O | (M) |
| 2013–2014 |  Hajduk Split | 32 | (11) |
| 2014–2020 |  Chelsea | 0 | (0) |
| 2014–2015 | →  Elche | 31 | (3) |
| 2015–2016 | →  Monaco | 16 | (3) |
| 2016–2017 | →  Milan | 24 | (5) |
| 2017–2018 | →  Spartak Mosk. | 21 | (4) |
| 2018–2020 | →  Atalanta | 68 | (14) |
| 2020– |  Atalanta | 128 | (30) |
Maajoukkue
| 2011 |  Kroatia U16 | 2 | (0) |
| 2011–2012 |  Kroatia U17 | 10 | (2) |
| 2013–2014 |  Kroatia U19 | 3 | (1) |
| 2014–2017 |  Kroatia U21 | 12 | (6) |
| 2014– |  Kroatia | 62 | (10) |
 Seurajoukkueuran tilastot kattavat vain kansalliset sarjat, päivitetty 3. kesäkuuta 2024.  Maajoukkueuran tilastot päivitetty 3. kesäkuuta 2024.
| Mitalit> Maa:   Kroatia.Jalkapallo.MM-kilpailut  | Mitalit> Maa:   Kroatia.Jalkapallo.MM-kilpailut  | Mitalit> Maa:   Kroatia.Jalkapallo.MM-kilpailut  | Maa:   Kroatia> Jalkapallo. |
| --- | --- | --- | --- |
|  Pronssia | Qatar 2022 | Jalkapallo |  |
Mario Pašalić (s. 9. helmikuuta 1995 Mainz, Saksa) on saksalaissyntyinen kroatialainen jalkapalloilija, joka edustaa Italian Serie A:ssa pelaavaa Atalantaa. Pelipaikaltaan molempijalkainen Pašalić on keskikenttäpelaaja. Hän kuuluu myös Kroatian jalkapallomaajoukkueeseen.
Ura > Seurajoukkueura

Saksassa kroatialaisille vanhemmille syntynyt Pašalić muutti nuorena Kroatiaan ja aloitti siellä jalkapallon. Hänen kasvattajaseuransa on Hajduk Split, jonka edustusjoukkueessa 1. HNL:ssä hän pelasi vuosina 2012–2014. Otteluita kertyi 32 ja maaleja 11. Heinäkuussa 2014 Englannin valioliigan Chelsea FC osti Pašalićin mutta lähetti tämän samalla kauden mittaiselle lainalle Espanjan Primera Divisiónin Elche CF:ään. Pašalić pelasi Elchessä 31 ottelua onnistuen maalinteossa kolme kertaa.
Heinäkuussa 2015 takaisin Chelseaan palannut Pašalić lähetettiin lainalle Ranskan Ligue 1:ssä pelaavaan Monacoon, jossa hän pelasi 16 Ranskan pääsarjaottelua ja teki kolme maalia. Eurooppa-liigassa hän pelasi viisi ottelua. Seuraavalla kaudella hän oli lainalla italialaisseura AC Milanissa, jossa hän teki 24 Serie A -ottelussa viisi maalia ja voitti Italian supercupin. Kaudella 2017–2018 hän pelasi lainalla venäläisessä Spartak Moskovassa. Hän pelasi Venäjän valioliigassa 21 ottelua ja teki neljä maalia: Lisäksi hän pelasi kuusi ottelua Mestarien liigassa ja yhden ottelun Eurooppa-liigassa. Kesästä 2018 alkaen hän oli lainalla Atalantassa, joka lunasti hänet itselleen kesällä 2020. Hän on pelannut seurassa kauden 2023–2024 loppuun mennessä 196 Serie A -ottelua, joissa hän on tehnyt 44 maalia. Mestarien liigassa hän on pelannut Atalantan joukkueessa 19 ottelua ja tehnyt neljä maalia. Eurooppa-liigassa hän on pelannut Atalantassa 15 ottelua, joissa hän on tehnyt yhden maalin, ja kaudella 2023–2024 hän oli voittamassa Eurooppa-liigan mestaruutta.
Ura > Maajoukkueura

Pašalić olisi voinut edustaa Kroatian lisäksi myös Saksaa, mutta hän valitsi vanhempiensa kotimaan. Hän on edustanut Kroatiaa monissa eri nuorten maajoukkueissa. Kroatian jalkapallomaajoukkueessa Pašalić debytoi syyskuussa 2014 ystävyysottelussa Kyprosta vastaan. Hän kuului päävalmentaja Niko Kovačin alustavaan ryhmään vuoden 2014 MM-kilpailuihin, mutta putosi pois lopullisesta joukkueesta.[lähde? ] Kesän 2021 EM-kilpailuissa hän pääsi vaihdosta muutamaksi minuutiksi kentälle alkulohko-ottelussa Englantia vastaan ja teki vaihdosta kentälle tulleena neljännesvälierässä Espanjaa vastaan Kroatian 3–3-tasoitusmaalin pelastaen joukkueensa jatkoajalle, jossa se kuitenkin lopulta hävisi. MM-kilpailuissa 2022 Pašalić pelasi Kroatian pronssia saavuttaneen joukkueen kaikki seitsemän ottelua, joista puolivälierän Brasiliaa ja välierän Argentiinaa vastaan avauskokoonpanossa. Neljännesvälierä Japania vastaan ratkesi rangaistuspotkukilpailussa, jossa Pašalić Kroatian neljäntenä laukojana vei joukkueensa tavoittamattomaan 3–1-johtoon.
Pašalić on pelannut toukokuun 2024 loppuun mennessä 62 A-maaottelua, joissa hän on ollut 28 kertaa avauskokoonpanossa. Hän on tehnyt A-maaotteluissaan kymmenen maalia.
Luhankjärvi

| Luhankjärvi |
| --- | --- |
 Luhangan kirkonkylän lähellä sijaitseva Luhankjärvi kuvattuna Turhalanlahdelta.
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°47′53″N, 25°41′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Tulo-oja:  oja Koikeruksesta, Vaheroja Vaherjärvestä
Lasku-uoma:  salmi Päijänteeseen 
Järvinumero:  14.221.1.228
Mittaustietoja
Pinnankorkeus:  78,3 m  
Pituus:  1,8 km  
Leveys:  880 m  
Rantaviiva:  5,748 km  
Pinta-ala:  43,796 ha  
Saaria:  ei saaria 
 fiLuhankjärvi 
Luhankjärvi  eli Luhankajärvi  on Keski-Suomessa Luhangan kirkonkylällä sijaitseva järvi.
Maantietoa

Järven pinta-ala on 44 hehtaaria, se on 1,8 kilometriä pitkä ja 900 metriä leveä. Sen rantaviiva on muodostaan polveileva ja siitä erottuu neljä lahtea: Virkalahti, Turvanlahti, Turhalanlahti, sekä yksi nimeämätön lahti kirkonkylällä. Järvi on muodostunut ympäröivien mäkien väliin. Niitä ovat esimerkiksi Vuorenmäki, Levinmäki, Vahervuori ja Ämmävuori. Järvellä ei ole kartan mukaan saaria. Sen rantaviivan pituus on 5,7 kilometriä, joka on pohjoisrantaa lukuun ottamatta metsämaata. Pohjoisrannassa maatilan pellot ulottuvat rantaan asti. Järven kaakkoisosassa lasku-uoman ympärillä sijaitsee kirkonkylän taajama. Pohjoisrantoja seuraa seututie 612, josta haarautuu kirkonkylälle yhdystie 6124.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 78,3 metriä mpy., joka sama kuin Päijänteeläkin.
Marquis Dendy

| Marquis Dendy |
| --- | --- |

Henkilötiedot
Syntynyt: 17. marraskuuta 1992 (ikä 31) Middletown, Delaware, Yhdysvallat
Yleisurheilija
Pituus:  191 senttimetriä
Paino:  75 kilogrammaa
Laji:  pituushyppy kolmiloikka
Valmentaja:  Mike Holloway
Ennätykset:  pituushyppy: 842 cm kolmiloikka: 17,50 m
 Tietolaatikko päivitetty 13. huhtikuuta 2018 
Aiheesta muualla
Timanttiliiga
Marquis Dendy (s. 17. marraskuuta 1992 Middletown, Delaware) on yhdysvaltalainen yleisurheilija, joka kilpailee pituushypyssä ja kolmiloikassa. 191 senttimetriä pitkän ja 75 kilogrammaa painavan Dendyn valmentajana toimii Mike Holloway.
Ura

| Mitalit> Maa:  Yhdysvallat.Miesten yleisurheilu.Sisäratojen MM-kilpailut  | Mitalit> Maa:  Yhdysvallat.Miesten yleisurheilu.Sisäratojen MM-kilpailut  | Mitalit> Maa:  Yhdysvallat.Miesten yleisurheilu.Sisäratojen MM-kilpailut  | Maa:  Yhdysvallat> Miesten yleisurheilu. |
| --- | --- | --- | --- |
|  Kultaa | Portland 2016 | pituushyppy |  |
|  Pronssia | Birmingham 2018 | pituushyppy |  |
|  Pronssia | Belgrad 2022 | pituushyppy |  |
Dendy oli mukana pituushypyssä vuoden 2013 MM-kilpailuissa Moskovassa, jossa hän jäi kuitenkin karsintaan. Vuonna 2015 Dendy voitti Yhdysvaltain mestaruuden pituushypyssä liian suureen myötätuuleen hypätyllä tuloksella 868, joka oli pisin pituushyppytulos viiteen vuoteen. Saman vuoden MM-kilpailuissa Dendy kuitenkin epäonnistui jääden finaalin ulkopuolelle sekä kolmiloikassa että pituushypyssä. Vuoden 2016 sisäratojen MM-kilpailuissa hän saavutti kultaa pituushypystä tuloksella 826. Hän karsiutui pituushypyn loppukilpailusta Lontoon MM-kilpailuissa 2017. Hän sai pronssia Birminghamin MM-hallikilpailuissa 2018 tuloksella 842. Hän voitti pituushypyn Pohjois- ja Keski-Amerikan sekä Karibian -mestaruuden Torontossa 2018 tuloksella 829. Vuodelle 2021 siirretyissä Tokion olympialaisissa hän karsiutui loppukilpailusta. Hän saavutti pronssia Belgradin sisäratojen MM-kilpailuissa 2022 tuloksella 827. Eugenen MM-kilpailuissa 2022 hän sijoittui kuudenneksi tuloksella 802. Budapestin MM-kilpailuissa 2023 hän oli pituushypyssä kahdestoista.
Sallituissa olosuhteissa Dendy on hypännyt parhaimmillaan 842. Kolmiloikassa hänen ennätyksensä on 17,50.
Ennätykset > Ulkoradoilla

pituushyppy: 842 cm (Eugene 2016)
kolmiloikka: 17,50 m (Eugene 2015)
Ennätykset > Sisäradoilla

pituushyppy: 842 cm (Birmingham 2018)
kolmiloikka: 17,37 m (Fayetteville 2015)
John Hughes (arkkitehti)

| Mitalit> Maa:   Yhdistynyt kuningaskunta. Olympialaiset  | Mitalit> Maa:   Yhdistynyt kuningaskunta. Olympialaiset  | Mitalit> Maa:   Yhdistynyt kuningaskunta. Olympialaiset  | Maa:   Yhdistynyt kuningaskunta>  |
| --- | --- | --- | --- |
|  Kultaa | Los Angeles 1932 | kaupunkisuunnittelu |  |
John Hughes (14. kesäkuuta 1903 – 20. helmikuuta 1977) oli brittiläinen arkkitehti. Hän osallistui vuoden 1932 Los Angelesin olympialaisiin, joissa hän voitti kultaa kaupunkisuunnittelussa teoksellaan "Liverpoolin urheilu- ja virkistyskeskusstadion".
Jussi Hyyppä

Ulla Liuhala: Jussi Hyypän muotokuva (1990).
Jussi Matti Ilmari Hyyppä (9. syyskuuta 1930 Ylistaro – 9. heinäkuuta 2018 Espoo) oli suomalainen tietekniikan professori, joka toimi Teknillisen korkeakoulun rehtorina 1985–1994.
Jussi Hyyppä suoritti diplomi-insinöörin tutkinnon Teknillisessä korkeakoulussa vuonna 1955, tekniikan lisensiaatin tutkinnon vuonna 1963 ja tekniikan tohtorin tutkinnon vuonna 1966. Hänet nimitettiin Teknillisen korkeakoulun maa- ja tierakennuksen professoriksi vuonna 1968. Professuurin nimi muutettiin tietekniikaksi vuonna 1972 ja se on Suomessa ainoa laatuaan. Ennen akateemista uraansa Hyyppä toimi Tie- ja vesirakennushallituksen maarakennusinsinöörinä 1957–1963 ja Valtion teknillisen tutkimuskeskuksen tutkimusinsinöörinä 1963–1967. Hyyppä nimitettiin Teknillisen korkeakoulun rehtoriksi vuonna 1985, ja hän toimi virassa kesään 1994 saakka, jolloin hän siirtyi eläkkeelle.
Jussi Hyypän pojista nuorempi Juha Hyyppä on kaukokartoituksen ja fotogrammetrian professori.
Aiheesta muualla

Jussi Hyypän muistokirjoitus Helsingin Sanomissa.
Jääkiekon SM-sarjakausi 1939–1940

| Jääkiekon SM-sarja 1940 |
| --- | --- |
Sarja alkoi:  Kausi peruttiin
  ← 1938–1939 :  1940–1941 → 
Vuoden 1940 Jääkiekon SM-sarja peruttiin talvisodan takia. Sodassa kaatuneiden joukossa olivat muun muassa Tampereen Ilveksen kapteeni ja yksi Suomen parhaista jääkiekkoilijoista Jussi Tiitola, sekä jääkiekkoliiton varapuheenjohtaja Aaro Kivilinna.
Luettelo Walesin linnoista

Tämä on luettelo Walesin linnoista. Walesia, jossa oli parhaimmillaan noin 400 linnaa, kutsutaan joskus "maailman linnapääkaupungiksi".
Anglesey

| Nimi | Rakennettu | Lähde |
| --- | --- | --- |
Aberlleiniogin linna: 
| Beaumarisin linna | 1200-luku |  |
Bridgend

| Nimi | Rakennettu | Huomautukset |
| --- | --- | --- |
| Candlestonin linna | 1300-luku | Grade II* -luokka myönnetty 1963 |
| Coityn linna | 1100-1300-luvuilla | Grade I -luokka myönnetty 1963 |
Kenfigin linna: 
Llangynwydin linna:
Caerphilly

| Nimi | Rakennettu |
| --- | --- |
Caerphillyn linna: 1200-1300-luku
Morgraigin linna: 1200-luku
Cardiff

| Nimi |  |
| --- | --- |
Cardiffin linna: 
Castell Coch:
Carmarthenshire

| Nimi | Rakennettu | Lähde |
| --- | --- | --- |
| Carreg Cennenin linna | 1200-luku |  |
| Carmarthenin linna | 1100-luku |  |
Dinefwrin linna: 
Kidwellyn linna: 
Laugharnen linna: 
Llandoveryn linna: 
Llansteffanin linna:
Conwy

| Nimi | Rakennettu | Lähde |
| --- | --- | --- |
| Conwyn linna | 1200-luku |  |
Dolwyddelanin linna:
Denbighshire

| Nimi | Rakennettu | Lähde |
| --- | --- | --- |
Bodelwyddanin linna: 
Denbighin linna: 
| Rhuddlanin linna | 1200-luku |  |
Gwynedd

| Nimi | Rakennettu | Lähde |
| --- | --- | --- |
Caernarfonin linna: 
Castell y Bere: 
Cricciethin linna: 
Dolbadarnin linna: 
Harlechin linna:
Monmouthshire

| Nimi |  |
| --- | --- |
Abergavennyn linna: 
Grosmontin linna: 
Monmouthin linna: 
Raglanin linna: 
Skenfrithin linna:
Pembrokeshire

| Nimi | Rakennettu | Huomautukset |
| --- | --- | --- |
Cilgerranin linna: 
| Pembroken linna | aloitettu 1000-luvun lopussa, laajennettu 1200-luvulla | Grade I -luokka myönnetty 1951 |
Rochin linna: 
| Tenbyn linna |  | Grade II* -luokka myönnetty 1951 |
Swansea

| Nimi |  |
| --- | --- |
Loughorin linna: 
Oystermouthin linna: 
Pennardin linna: 
Swansean linna: 
Weobleyn linna:
Luettelo televisiosarjan Num3rot hahmoista

Tämä on luettelo televisiosarja Num3rot hahmoista. Num3rot on rikossarja, jossa ratkaistaan rikoksia matematiikan avulla.
Päähenkilöt > Charlie Eppes

Charles Edward "Charlie" Eppes (Näyttelijänä David Krumholtz) on matemaatikko, joka toimii FBI:n sekä NSA:n konsulttina. Hän auttaa veljeään Don Eppesiä (Rob Morrow) ratkaisemaan rikoksia FBI:ssa. Hänen perheeseensä kuuluu Donin lisäksi isä Alan Eppes (Judd Hirsch). Heidän äitinsä Margaret Mann-Eppes on kuollut, eikä häntä ole näytetty sarjassa. Charlie on käytännön matematiikan professori fiktiivisessä CalScin yliopistossa. Hänen kollegansa ja paras ystävänsä on Larry Fleinhardt (Peter MacNicol). Lisäksi hänen apunaan toimii Amita Ramanujan (Navi Rawat), jonka kanssa Charlie seurustelee.
Päähenkilöt > Don Eppes

Don Eppes on Charlien isoveli ja FBI:n erikoisagentti. Hän päätti värvätä Charlien ratkomaan heidän kaikkein vaikeimpia rikoksiaan. Don pelasi pienenä baseballia Nappula-Liigassa ja seuraa lajia edelleen mielenkiinnolla. Lisäksi Don pelasi nuorempana myös jääkiekkoa.
Don seurusteli toisella tuotantokaudella syyttäjä Robin Brooksin (Michelle Nolden) kanssa. Robin kuitenkin jätti Donin kolmannen kauden alussa, ja Don alkoi hieman myöhemmin seurustella Liz Warnerin kanssa. Liz oli myös Donin oppilas Quanticossa, jossa Don oli hänen taktinen opettajansa.
Kun sarjamurhaaja Crystal Houle kidnappasi Megan Reevesin, Don laittoi agentti Edgertonin pahoinpitelemään Crystalin kumppanin saadakseen tiedon hänen olinpaikastaan. Don mietti myöhemmin, kuinka pitkälle olisi ollut valmis menemään saadakseen Meganin takaisin. Don joutui myöhemmin psykiatrille.
Päähenkilöt > Larry Fleinhardt

Larry Fleinhardt on fysiikan professori ja FBI-konsultti. Hän on myös Charlien paras ystävä ja työskentelee tämän kollegana CalScin yliopistossa. Larryn unelma on ollut pienestä asti päästä astronautiksi, ja tämä unelma toteutuukin, kun hän saa työtarjouksen NASAlta. Tällä selitettiin samalla hänen poistumistaan sarjasta TV-sarjan 24 kuvauksia varten, jonne Larrya näytellyt MacNicol sai roolin.
Päähenkilöt > Alan Eppes

Alan Eppes on Donin ja Charlien isä. Alan toimi ennen Los Angelesin kaupungin suunnittelijana. Hän jäi leskeksi vaimonsa Margaret Mann-Eppes kuoltua. Margaret on nähty sarjassa kerran, kun Alan näki unta hänestä. Tällöin naista esitti JoBeth Williams. Nykyisin Alan seurustelee Mildred "Millie" Finchin (Kathy Najimy) kanssa. Alan on myös auttanut Charlieta joissakin FBI-tapauksissa. Esimerkiksi jaksossa "Under Pressure" (3.22) Alan auttaa Charlieta etsimään terroristien hyökkäyksen kohteen.
Päähenkilöt > Colby Granger

Colby Granger (Dylan Bruno) on Donin tiimiin kuuluva FBI-agentti. Colby saapui sarjaan 2. tuotantokaudella. Ensimmäisissä jaksoissa näytettiin, että Colby ja David Sinclair (Alimi Ballard) vihaisivat toisiaan, mutta myöhemmin heistä tuli läheisiä ystäviä.
Colby palveli Afganistanissa ennen liittymistään FBI:hin. Hänen vanha armeijakaverinsa Dwayne Carter (Shawn Hatosy) työskenteli vastavakoilussa palattuaan Afganistanista Golbyn kanssa. Jaksossa "The Mole" Dwayne paljastuu Kiinan kaksoisagentiksi ja Colby saa tietää asiasta ensimmäisenä. Hän ei kuitenkaan pysty paljastamaan Dwaynea tiimilleen, koska tämä pelasti hänet palavasta Humveestä riskeeraten oman henkensä.
Kolmannen kauden viimeisessä jaksossa paljastuu, että Colby onkin ollut Kiinan kaksoisagentti 2 vuotta. Neljännen kauden alussa Colby paljastuukin kolmoisagentiksi ja Don käy tiiminsä kanssa pelastamassa hänet kiinalaisilta. Dwaynen ansiosta Colby jää henkiin, mutta hän kuolee pian itse. Tämän jälkeen Granger palaa tiimiin.
Päähenkilöt > Amita Ramanujan

Amita Ramanujan on CalScissa toimiva, intialaissukuinen tohtori. Hän on itse syntynyt Kaliforniassa, mutta hänen muu perheensä on kotoisin Etelä-Intiasta, ja he puhuvat tamilia. Hänen vanhempansa ovat Tapti ja Sanjay Ramanujan.
Amita voitti Milton Prizen vuonna 2006. Hän käytti palkintorahat matkustukseen Intiaan ja kahden intialaisen tytön koulunkäyntiin, jotka hän tapasi yhdessä Donin FBI-tapauksessa.
Amita auttaa Charlieta useissa tämän FBI-tapauksissa sekä seurustelee hänen kanssaan. Hänen vanhempansa yrittivät aiemmin järjestää hänelle avioliiton useammankin intialaisen miehen kanssa, mutta he hyväksyivät Charlien ja Amitan seurustelun neljännellä tuotantokaudella. Hän sai kolmen vuoden apulaisprofessorin tarjouksen Harvardin yliopistoon, mutta kieltäytyi siitä jääden CalScihin.
Päähenkilöt > David Sinclair

David Sinclair on Donin tiimiin kuuluva FBI-agentti. Hän kantaa aseenaan Clock 22 pistoolia. Davidin parhaat lapsuudenystävät olivat Ben Ellis ja Earl Day. Hän kasvoi Bronxissa, New Yorkissa. David opiskeli Cornellin yliopistossa. Hän on vasenkätinen.
Päähenkilöt > Liz Warner

Liz Warner (Aya Sumika) on Donin tiimiin kuuluva FBI:n erikoisagentti. Don oli hänen taktinen opettajansa Quanticossa. Liz saapui sarjaan kolmannen tuotantokauden jaksossa "Longshot". Hän tutki salvadorilaista huumekartellia.
Don ja Liz seurustelivat jonkin aikaa, mutta erosivat jaksossa "Tabu".
Sivuhenkilöt > Ian Edgerton

Ian Edgerton (Lou Diamond Phillips) on FBI:n paras, sekä Yhdysvaltojen neljänneksi parhain tarkka-ampuja. Hän on lisäksi myös jäljittäjä. Ian toimii myös muiden tarkka-ampujien kouluttajana Quanticossa, kun hänellä ei ole tapauksia kesken. Hän ei usko Charlien matematiikkaan ja sanookin tätä välillä "Voodooksi".
Jaksossa "Two Dauhters" Ian käyttää kyseenalaisia kuulustelumenetelmiä Crystal Hoylen kumppaniin saadakseen tietää, missä Crystal on. Lopulta Crystalin ajaessa tiesulkua kohti Don ampuu tämän, vaikka Ianilla oli hänen vieressään suora linja.
Jaksossa "Pandora's Box" Ian ampuu lava-auton ohjaamon ikkunan läpi miehen ja toivoo sen jälkeen nousevansa kolmanneksi parhaaksi ampujaksi.